xmf en en ka ru ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka da ru ka ka ka sk en oc ru ka ka sk en oc ru sw en sk en oc ru ka sk en oc ru ka sk en oc ru xmf ka ka ka ka de ka ka ka ka sk en oc ru ka sk en oc ru it sk en oc ka ka ka sk en oc ru ka ka sk en oc uk en cs nl en en en nl en en nl en sk en oc ru fi ka ka ru ru es en ka ka ka ka ka ka ka ka ka ka ka ar ka ka ka en xmf en ka ka ka ka xmf ka ka ka ka ka ka ka ka ru en
skip to main | skip to sidebar
ნუ ხარჯავ ამდენ ძალისხმევას, ყველაფერი საუკეთესო მოულოდნელად ხდება =) როგორც შენი სტუმრობა ბლოგზე =.)
ალბათ, ჯერ კიდევ მატარებლის სუნი ამდის, ჯერ კიდევ მეუცხოება ჩემი ქუჩის სიჩუმე და ზედმეტად მედიდება კომპიუტერის მონიტორი.
თუმცა მერე სამუდამო დავიწყებას რომ არ მიეცეს, სჯობს ახლავე გავიხსენო და რამენაირად ორ სიტყვაში ჩავატიო რა ხდებოდა ბათუმში 12-დან 19-მდე.
ზოგადად, მივხვდი რომ ბათუმი ჩემი ოცნების ქალაქია, არა იმიტომ რომ იმდენად ლამაზია რომ ჩვენი პრეზიდენტი მას ხან ნიცას, ხან მონაკოს, ხან ვენეციას და ხან ფლორენციას ადარებს, არამედ იმიტომ რომ იქ არც ერთი უპატრონო ძაღლი არ შემხვედრია.
კიდევ მივხვდი, რომ ბოლო დროს ზედმეტად ბევრს ვფიქრობ ჩემს დაუწერელ წიგნებზე, სათაურებზე მაინც და ჯერ კიდევ გუშინ დილით ვფიქრობდი, რომ აუცილებლად უნდა არსებობდეს სქელი წიგნი, სახელად "ხაზეიკები" რადგან როგორც ნანამ აღნიშნა, ეს აბსოლუტურად ცალკე თემა და მოვლენაა, იმდენად ცალკე და განსხვავებული, რომ ვერც ერთ წიგნში ვერ ჩაატევ.
და კიდევ იმას რომ სიზმრებს, რომელსაც მგზავრობისას ვნახულობთ, არასდროს არ არის ჩვენი და ყოველთვის მატარებელში რჩებიან ხოლმე და უკან მხოლოდ მაშინ გვიბრუნდებიან, როდესაც შემდეგ იმავე მატარებლის იმავე ვაგონში მოვხვდებით ხოლმე შემთხვევით. ეს კი ბუნებრივია ძალზედ იშვიათად ხდება ხოლმე.
იყო ფილმები, ყველანაირი - კარგიც, ცუდიც, მოსაწყენიც, დასაძინიც, ჩასაფიქრებელიც, დარბაზიდან გასაპარიც და ყოველგვარი სინდისის ქენჯნის გარეშე დასატოვებელიც, ოსკაროსანი ფილმები და ფილმები რომელთაც არ სჭირდებათ ოსკარი.
იყო მზის ამოსვლა და ჩასვლა, მაგრამ ჩვენ არც ერთისთვის გვიყურებია არც მეორესთვის. რადგან ჩასვლისას ფილმებს ვუყურებდით, ამოსვლისას კი ამ ფილმებით გაძეძგილ სიზმრებს : )
იყო ბულვარი - სუფთა და განათებული, მაგრამ იმდენად ცარიელი, რომ სანაპიროზე ან ბულვარში გასვლისას გვეგონა რომ საკუთარ ბუილვარში, ან სანაპიროზე დავაბიჯებდით.
იყო ინტერნეტ კაფეები და საშუალება დღის ნებისმიერ მონაკვეთში ინტერნეტით სარგებლობის, მაგრამ ჩვენ მაინც ჯიუტად შევცქეროდით 2 ლეპტოპს 5 კაცი და შერატონის ღმერთსა და წმ. ისიდორეს ინტერნეტის გამოშვებას ვევედრებოდით.
იყო ზბიგნევ რიბჩინსკი, რომლის ფესტივალზე გამოჩენა დიდ აჟიოტაჟს იწვევდა. კინომოყვარულები მადლობას უხდიდნენ ორგანიზატორებს ასეთი რეჟისორის ჩამოყვანისთვის, უსაქმურები ერთმანეთს მისი სახელისა და გვარის სწარაფად წარმოთქმაში ეჯიბრებოდნენ, ხოლო ჭორიკანა უსაქმურები კი ცდილობდნენ გაერკვიათ ქალი, რომელიც მას ახლდა მისი ცოლი იყო თუ?...
იყო ზედმტად კარგი წყვილი, სულ ხელჩაკიდებულნი დადიოდნენ და ტანსაცმელსაც საოცარი სიზუსტით უხამებდნენ ერთმანეთს.
ბალახისფერი წყვილი (c) ნანა კვაჭაძე
იყო ნინო კირთაძე, რომელიც საუბარს რატომღაც ინგლისურ ენაზე იწყებდა და მხოლოდ მაშინ როდესაც საკუთარ ნათქვამს თავადვე თარგმნიდა ქართულად, მერეღა ვხვდებოდით რატომ ერჩია ქართველ რეჟისორს ინგლისურად საუბარი, თუმცა ამ ფაქტმა იმდენად აღაშფოთა ზ/ა რიბჩინსკი რომ შენიშვნაც კი მისცა ამის თაობაზე.
იყო აბას კიაროსტამი :) რომელსაც გამალებით უკრავდნენ ტაშს, ღშფოთდებოდნენ როდესაც ის საკუთარი ფილმის ნაცრისფერ ეკრანზე გაშვებას აპროტესტებდა, - აქაოდა დაგვასხდნენ თავს ისევ სპარსნიო. მერე კი ფილმით აღფრთოვანებულნი სიგარეტის ბოლს ასეთ სიტყვებსაც აყოლებდნ დროდადრო -" ირანიც რომ გვაჯობებს ფილმში..."
იყვნენ ულამაზესი ირანელი ქალები ეკრანზე ჩადრით და ეკრანს მიღმა ჩადრის გარეშე. იმდენად ლამაზები, რომ ქართველებს სომხური სინდრომიც დაგვემართა და ჩვენ გამოვუსწორეთ მაგათ ჯიშიო - ვამტკიცებდით. იმედია მალე წავლენ და 20-ში მის საქართველოს კონკურსს ვერ შეავლებენ თვალს, თორემ მერე ვერ დავაჯერებთ მაგ ამბავს. :) :)))
(ჰო, მის საქართველოს გოგოებიც იყვნენ... მაგრამ მე არ მინახავს. )
და რა თქმა უნდა იყვნენ ჟურნალისტები, რომლებიც ისეთ კითხვებს სვამდნენ პრესკონფერენციებზე, თარჯიმანს სერიოზული ჯაფა სჭირდებოდა იმისათვის რომ მათი ნათქვამი ისე ეთარგმნა რეჟისორს არ ეფიქრა დამცინიანო.
იყო ჯარმუში, მაგრამ არც იყო. :დ
იყო ფილმი "არაფერი პირადული" რომელიც მე პირადად მთელ ფესტივალად მიღირდა, არ მეგონა თუ რაიმე ყურადღება ხვდებოდა მას ფესტივალზე, რადგან ისე ხდება რომ ჩემი მოწონებული რამეები ასეთი დიდ და მასშტაბურ ფესტივალებზე იშვიათად თუ იმსახურებენ ყურადღებას, თუმცა საუკეთესო ფილმის ნომინაციაში რომ გაიმარჯვა, ეს იმდენად გამიხარდა რომ ლამის მე ავედი სცენაზე პრიზის გამოსართმევად.
და დასასრულ იყო ოთარ იოსელიანის "შანტრაპა" , მაგრამ მიუხედავად იმისა რომ იყო, ყველას მაინც ის ეკერა პირზე " ეს რა იყოო?!"
ბოლოს კი იყო ბაქანზე მორბენალი 5 ბლოგერი, ერთ ფეხზე მისწრებული მატარებელი, მზრუნველი გამცილებელი და "მარტო სახლში"-ზე ახითხითებული მგზავრები.
P.s. ფილტვებში ნელ-ნელა თბილისის ჰაერი მიდგება, ცხვირშიც ვეღარ ვგრძნობ ზღვის სუნს, სულ ცოტა ხანში კი ნარუჯიც დარჩება სექტემბერს... ბათუმში ყოფნის ფაქტს კი ალბათ ისეც პოსტები დამიმოწმებენ.
ახლა კი უკვე ვგრძნობ რომ ეს ყველაფერი უკვე იყო, სულ ცოტა ხნის წინ , მაგრამ მაინც იყო.
ბათუმის მეხუთე საერთაშორისო კინო-ფესტივალი დამთავრდა და მე შემიძლია ვთქვა
Posted by ჰექსე at 11:54 AM
taa20 ceHTябpя 2010 r., 12:02
3 წელია არ ვყოფილვარ :(
და ამ პოსტმა კიდევ უფრო მომანატრა, მატარებელიც მენატრება, უზომოდ მიყვარდა ბავშვობიდან მოყოლებული
nastasia20 ceHTябpя 2010 r., 13:11
ჩემი აზრით, ეს ყველაზე კარგი პოსტია, რაც კი ფესტივალზე დაგიწერია...
ხოოდა, კარგი ფესტივალი იყო და ბათუმი კიდე მიყვარს, წვიმიანიაც, გადათხრილიც, ფესტივალიანიც და უფესტივალოც...
agaTa20 ceHTябpя 2010 r., 14:32
dzalian kargi postia, ai iseti rom ar unda dafiqrde, chaikitxo da guli dzalian dagwydes :)
ნან20 ceHTябpя 2010 r., 18:57
ჰექსე, ძალიან დიდი მადლობა ამ პოსტისთვის.ვერ წარმოიდგენ როგორ გამიხარდა რომ ეს ერთი კვირა თუნდაც ცოტათი იყო შენთვის საინტერესო. ძალიან კარგები ხართ. გუშინ, ფესტივალის დახურვაზე ზვიადმა რომ აღნიშნა მედია მხარდამჭერებში ქართველი ბლოგერები, ლამის გული გამიჩერდა სიხარულისგან. უღრმესი მადლობა რომ ჩამოხვედით.
Andy20 ceHTябpя 2010 r., 19:20
იოსელიანის "შანტრაპა" ანუ როგორი იყო ?
ჰექსე20 ceHTябpя 2010 r., 19:30
ძალიან გამიხრადა რომ გაიცანი - ძალიან ლაღი და თავისუფალი ხარ.. დიდი ხანი მინდოდა შენი გაცნობა და მიხარია რომ ეს ფესტივალზე მოხდა.
ჰო, ზვიადის სიტყვებზე მეც ამიძგერდა გული, გამიხარდა რომ არ დავავიწყდით :)
ერთადერთი იმაზე მწყდება გული რომ გამოუმშვიდობებლად მომიწია წამოსვლა :)
არ მინდა სუბიექტური ვიყო, მაგრამ ამ ფილმზე თითქმის მთელი დარბაზი დაიცალა, ბოლომდე ცოტა თუ დარჩა. მხოლოდ ერთი ადამიანი ვნახე რომელსაც ფილმი მოეწონა.
მოდი ასე ვიტყვი, შანტრაპა იყო ფილმი რომლის გამოც არ ღირდა მატარებელზე დაგვაინება.. :)იმედია გამოვხატე სათქმელი :)
მადლობა, კომპლიმენტად მივიღებ :)
Kate20 ceHTябpя 2010 r., 22:52
ყველაზე კარგი პოსტია, რაც კი ამ ფესტივალზე დაწერილა.
i.a.22 ceHTябpя 2010 r., 23:38
ra carielia bulvari :)
მოლი ბლუმი27 ceHTябpя 2011 r., 19:29
უპატრონო ძაღლებზე პასაჟიც ეყოფოდა ამ პოსტს უკარგესად და უგემრიელესად აღიარებისათვის.
ერთი წლის წინ დაწერილი ასე მოგეწონოს - უბრალო საქმე არ არის.
ჰექსე1 okTябpя 2011 r., 10:21
მთავარი გულით იყოს დაწერილი და წლებს რა მნიშვნელობა აქვს არა ? :)))
chenmeinv019 Maя 2017 r., 17:07
Cлeдyющee Пpeдыдyщee ГлaBHaя cTpaHицa
ПoдпиcaTbcя Ha: KoMMeHTapии k cooбщeHию (Atom)
"მზეზე ბრწყინავენ ზანტი მუშები  და იმშრალებენ გაოფლილ კისრებს  და როცა სიცხით პირიც უშრებათ,   თვალი ფანჯრისკენ გაურბით ისევ&quo...
წიგნი, რომელმაც რუტინა დაარღვია
იშვიათად ვწერ წიგნებზე, მინდა მათზე ჩემზე  კომპტეტენტურმა ხალხმა წეროს. წესის დარღვევას არც ახლა ვაპირებ, მე მხოლოდ  წიგნის პრეზენტაციაზე...
ქართული მენტალიტეტი ანუ 3 ამბავი ვირზე
პოსტი ეძღვნება მათ ვისაც ჯერ არ დაუკარგავს იმედი,  რომ ჩვენ ოდესმე რამე გვეშველება „აქ ჩამომსვლელნო,  ყველა იმედი ზემოთ დატოვეთ. „ ...
"ეხლა მოდაში შემოვიდა აზრი რომ ყველაფერი უაზრობაა,  მაგრამ უნდა გითხრათ რომ იქ, საიდანაც ეს აზრი შემოვიდა,  უკვე სულ სხვა აზრია მო...
რა მოხდება ერთი წლის შემდეგ?
ერთი წლის შემდეგ სამყარო ისევ გაებმება იმ ალიაქოთში რასაც ახალი წლისთვის მზადება ჰქვია. შესაბამისად საქართველოშიც --> როგორც 5 წლის წინ...
guest - post (2)
მე სწერვა ვარ :yes: (28)
არქივი aBrycTa (1) июHя (1) фeBpaля (1) яHBapя (1) Hoябpя (2) okTябpя (2) июHя (1) Maя (1) aпpeля (1) MapTa (1) яHBapя (1) дekaбpя (1) Hoябpя (3) июHя (1) aпpeля (1) MapTa (1) фeBpaля (3) яHBapя (1) дekaбpя (7) Hoябpя (3) okTябpя (1) ceHTябpя (1) aBrycTa (1) июля (1) июHя (2) Maя (3) aпpeля (2) MapTa (2) фeBpaля (7) яHBapя (4) дekaбpя (3) Hoябpя (4) aBrycTa (1) июля (4) июHя (1) Maя (4) aпpeля (3) MapTa (5) фeBpaля (6) яHBapя (13) дekaбpя (8) Hoябpя (3) okTябpя (8) ceHTябpя (12) aBrycTa (12) июля (7) июHя (12) Maя (6) aпpeля (6) MapTa (7) фeBpaля (6) яHBapя (6) дekaбpя (13) Hoябpя (15) okTябpя (6) ceHTябpя (11) aBrycTa (5) июля (9) июHя (11) Maя (14) aпpeля (10) MapTa (17) фeBpaля (10) яHBapя (5) дekaбpя (12) Hoябpя (6) okTябpя (22) ceHTябpя (15) aBrycTa (2)